**Tézy**

**vykonávacích právnych predpisov**

k návrhu zákona, ktorým sa mení a dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene a doplnení niektorých zákonov

 Podľa návrhu zákona sa predpokladá vydať ku dňu účinnosti návrhu jeden vykonávací právny predpis, a to všeobecne záväzný právny predpis vydaný Úradom pre verejné obstarávanie k dotazníku pre zápis do zoznamu elektronických prostriedkov, podľa § 158b ods. 2 písm. f). Návrh textu všeobecne záväzného právneho predpisu vydaného Úradom pre verejné obstarávanie k dotazníku pre zápis do zoznamu elektronických prostriedkov, podľa § 158b ods. 2 písm. f) zákona č. 343/2015 Z. z. v znení neskorších predpisov uvádzame v osobitnom, priloženom dokumente v znení navrhnutom Úradom pre verejné obstarávanie.

Podľa návrhu zákona sa predpokladá vydať dva vykonávacie právne predpisy, ktoré nemusia nadobudnúť účinnosť ku dňu účinnosti návrhu zákona, a to

* nariadenie vlády Slovenskej republiky k ustanoveniu tovarov, služieb a stavebných prác, vydané podľa § 15 ods. 7 a
* všeobecne záväzný právny predpis vydaný Úradom pre verejné obstarávanie k podrobnostiam o vykonávaní odbornej prípravy odborných garantov vo verejnom obstarávaní, podľa § 184i.

Nariadenie vlády Slovenskej republiky k ustanoveniu tovarov, služieb a stavebných prác, vydané podľa § 15 ods. 7 zákona č. 343/2015 Z. z. v znení neskorších predpisov nemusí nadobudnúť účinnosť ku dňu účinnosti návrhu zákona. Jeho obsahom bude zoznam tovarov, stavebných prác a služieb, označených CPV kódmi, na ktorých verejné obstaranie sa bude vzťahovať povinnosť podľa § 15 ods. 8 návrhu zákona – teda verejný obstarávateľ podľa § 7 ods. 1 písm. a) bude povinný nadobúdať ich od centrálnej obstarávacej organizácie alebo jej prostredníctvom, ak nie je v písomnej dohode dohodnuté inak.

Všeobecne záväzný právny predpis vydaný Úradom pre verejné obstarávanie k podrobnostiam o vykonávaní odbornej prípravy odborných garantov, podľa § 184i zákona č. 343/2015 Z. z. v znení neskorších predpisov, rovnako nemusí byť vydaný k účinnosti návrhu zákona. Jeho obsahom bude úprava nasledovných okruhov vzťahov:

* náležitosti plánu vzdelávania a jeho aktualizácie,
* osobný rozsah odbornej prípravy – garanti, zohľadňujúc §184b ods. 4,
* formy realizácie odbornej prípravy – prezenčná, dištančná (vrátane e-learningu),
* podrobnosti o stupňoch povinnosti absolvovania vzdelávacieho modulu– povinná/dobrovoľná účasť,
* prihlasovanie sa garantov na odbornú prípravu, potvrdenia o absolvovaní odbornej prípravy,
* náležitosti absolvovania odbornej prípravy – účasť/účasť a test (najmä pri e-learningu),
* podrobnosti o povinnostiach úradu vo vzťahu k účastníkom povinnej prípravy (napr. lehoty súvisiace s oznamovacou povinnosťou - zverejnenie termínov odbornej prípravy a spustenie možnosti prihlasovania sa).